
ОБЩИНА ЧАВДАР
_______________________________________________________________________________________________________
2084 с. Чавдар, област Софийска, ул. „Христо Ботев“ № 9

тел: 07189 2261; факс: 07189 2696; тел. кмет: 07189 2388

e-mail: obchavdar@abv.bg; www.chavdar.eu
Приемането на проекта на Програма за овладяване на популацията на безстопанствени кучета на територията на община Чавдар за периода 2026-2030 година, както и План за действие към нея, е основано на следните,

МОТИВИ:
1. Причини, които налагат приемането на програмата:
В изпълнение на изискванията на чл.40, ал.1, ал.2, ал.3 и ал.4 от Закона за защита на животните и на основание приетата с Решение № 136 от 14.03.2019 г. на Министерски съвет Национална програма за овладяване популацията на безстопанствените кучета, се налага приемане на Програмата. В чл. 40, ал. 1 от Закона за защита на животните е предвидено, че Общинските съвети е необходимо да приемат Програми за овладяване популацията на безстопанствените кучета и да предвидят средства за изпълнението й.
2. Описание на проблема:

Наличието на голям брой безстопанствени кучета води до здравни рискове за хората. Те могат да бъдат преносители на болести, опасни за човека – бяс, ехинококоза, бруцелоза, микроспороза. Безстопанствените кучета създават дискомфорт на населението.
3. Цели, които се поставят, с приемането на програмата:

- Установяване на контрол върху популацията на безстопанствените и домашните кучета, с което се гарантира здравето на хората и безопасността на средата за живеене.

- Намаляване до минимум рисковете от разпространение на заразни заболявания, които касаят хора и животни.

- Развиване на чувство за отговорност при отглеждане на кучета.

3. Финансови и други средства за изпълнение на програмата:
Приемането на Програма за овладяване на популацията на безстопанствените кучета на територията на Община Чавдар за периода 2026-2030 година е свързано с изразходване на финансови средства от бюджета на общината.

· Бюджет на Общината;  

· Събрани средства от такса за притежаване на куче;   

· Дарения от граждани, фирми и неправителствени организации; 

·  Международни програми и проекти;  

· Други източници на финансиране. 
4. Очакван резултати от приемането на предлагания проект на програма:

- Развиване на чувство за отговорност у хората при отглеждането на кучета и намаляване до минимум на случаите на изоставяне на животни.

- Намаляване до минимум на рисковете от разпространяване на зоонози /болести предавани от животни на хора/ - чрез редовно обезпаразитяване и наблюдение на безстопанствените животни.

- Ефективна превенция на проявите на нехуманно отношение към животни.

- Намаляване до минимум на броя на инцидентите, свързани с кучета.

- Качествени промени, които се очакват в следствие на изпълнение на мерките по програмата и обработването на безстопанствените кучета:

- Повишаване на безопасността на градската среда.

- Регистрацията, събираемостта на таксите за домашни кучета и стимулирането на кастрацията им ще спомогнат за трайното решаване на проблема и овладяване на притока на нежелани животни от дома към улицата.

- Утвърждаване на законовите критерии за третиране на животни. 


5. Анализ за съответствие на програмата с правото на Европейския съюз


 Програмата е съобразена с чл. 3, т. 1, във връзка с т. 2 и чл. 4 от Европейската харта за местното самоуправление, Закон за Закона за защита на животните, приетата с  Решение № 136 от 14.03.2019 год. на Министерски съвет Национална програма за овладяване популацията на безстопанствените кучета, Наредба № 4 от 01.02.2021 год. за прилагане на  Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетности, и други нормативни актове, поради което съответствието й с правото на Европейския съюз е предопределено от съответствието на посочените законови и подзаконови нормативни актове с правовите норми на Европейския съюз.

